Tore Bonsaksen er professor i psykisk helse. Han er ergoterapispesialist med mangeårig bakgrunn fra spesialisthelsetjenesten (1997-2010) og fra universitets- og høgskolesektoren (2010-).
Bonsaksen er involvert i forsknings- og utviklingsarbeid på en rekke områder. I tillegg til sin forskning på psykisk helse og forhold som er knyttet til psykisk helse i ulike grupper og kontekster, er han blant annet involvert i forskning på organisering og praksis i helsetjenestene, arbeidsdeltakelse og jobbtilfredshet, og studenters læring og utvikling. Han er tilknyttet forskergruppen Helse og mestring i et tverrfaglig perspektiv.